මහජනතාවට එදිනෙදා සිදුවන හදිසි අනතුරු, ආපදා,බරපතළ අපරාධ ක්‍රියාවන් පිළිබඳව ක්ෂණිකව ශ්‍රී ලංකා පොලීසියට දැනුම් දීම සඳහා 2004 වසරේ දී ආරම්භ කෙරුණු පොලිස් හදිසි ඇමතුම් ඒකකය හෙවත් 119 හදිසි ඇමතුම් සේවාව බරපතළ ලෙස අවභාවිත කර ඇති බව පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහන පවසනවා.ඔහු පවසන්නේ 119 අංකයට ලැබෙන පැමිණිලි සම්බන්ධයෙන් සිදුකළ ගැඹුරු විශ්ලේෂණයකින් අනතුරුව මේ තත්ත්වය හඳුනා ගත් බවයි.පොලිස් හදිසි ඇමතුම් ඒකකයට 2020 වසරේදී දුරකථන ඇමතුම් දොළොස් ලක්ෂ තිස් දෙදහස් දෙසිය හැත්තෑ දෙකක් ලැබී තිබෙනවා.